გაეროს უშიშროების საბჭოს რეზოლუცია 472

გაეროს უშიშროების საბჭოს რეზოლუცია 472 მიღებულია 1980 წლის 13 ივნისს,რომელშიც აღნიშნული იყო გენერალური მდივნის მოხსენება, რომლის თანახმადაც, არსებული გარემოებების გამო, კვიპროსში გაეროს სამშვიდობო ძალების (UNFICYP) ყოფნა კვლავაც აუცილებელი იქნებოდა მშვიდობიანი მოგვარებისთვის. საბჭომ გამოთქვა შეშფოთება იმ ქმედებებთან დაკავშირებით, რომლებმაც შეიძლება გაამწვავოს დაძაბულობა და სთხოვა გენერალურ მდივანს, 1980 წლის 30 ნოემბრამდე კვლავ წარედგინა მოხსენება რეზოლუციის განხორციელების თვალყურის დევნების მიზნით.

საბჭომ კიდევ ერთხელ დაადასტურა თავისი წინა რეზოლუციები, მათ შორის 365-ე (1974) რეზოლუცია, გამოთქვა შეშფოთება სიტუაციის გამო, მოუწოდა ჩართულ მხარეებს მშვიდობის მისაღწევად ერთად ემუშავათ და კიდევ ერთხელ გააგრძელა კვიპროსში ძალების განლაგება, რომელიც შეიქმნა 186-ე (1964) რეზოლუციით, 1980 წლის 15 დეკემბრამდე.

რეზოლუცია მიღებულია 14 ხმით არცერთის წინააღმდეგ, ხოლო ჩინეთის სახალხო რესპუბლიკას კენჭისყრაში მონაწილეობა არ მიუღია.

რესურსები ინტერნეტში
Text of the Resolution at undocs.org

კატეგორია:გაეროს უშიშროების საბჭოს 1980 წლის რეზოლუციები
კატეგორია:გაეროს უშიშროების საბჭოს რეზოლუციები კვიპროსის შესახებ
კატეგორია:1980 წელი კვიპროსში
კატეგორია:გაეროს უშიშროების საბჭოს რეზოლუციები კვიპროსში გაეროს სამშვიდობო ძალების შესახებ